Okresná prokuratúra Žilina 
Moyzesova 20, 011 56 Žilina 1

Sp. zn. : 1 Pv 50/12/5511	Žilina, 27.2.2012
EEČ : 2-43-76-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 77,00 € 
b.	Peňažná suma určená na všeobecne prospešné účely: 100,00 € 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX.

Skutková veta: 
dňa 03.11.2011 v čase okolo 17.30 hod. v XXXXX medzi ulicami XXXXX a XXXXX fyzicky napadol XXXXX tak, že ju niekoľkokrát udrel do oblasti tváre a žalúdka, pričom kričal, čo si to dovoľuje voči jeho matke, správal sa ako nepríčetný, nedal sa zastaviť, následne sa dal na útek a naďalej kričal, že týmto sa to ešte neskončilo a že jej rozbije papuľu, čím spôsobil poškodenej XXXXX, bytom XXXXX XXXXX pomliaždenie mäkkých častí nosa, pomliaždenie mäkkých častí tváre vľavo v oblasti jarmového oblúka a pomliaždenie steny brušnej žalúdočnej krajine, ktoré zranenia by si vyžiadali PN v trvaní 4 dni. 
Odôvodnenie: 
	Poverený príslušník OO PZ XXXXX - XXXXX uznesením sp. zn. XXXXX zo dňa 11.01.2012 podľa § 199 ods. 1 Tr. por. začal trestné stíhanie  pre prečin výtržníctva podľa § 364 ods. 1 písm. a) Tr. zákona a súčasne podľa § 206 ods. 1 Tr. por. vzniesol obvinenie XXXXX pre uvedený prečin na vyššie uvedenom skutkovom základe.

	V prípravnom konaní sa obv. XXXXX ku spáchaniu prečinu, ktorý sa mu kladie za vinu, priznal a vyhlásil, že spáchal skutok, za ktorý je stíhaný. Poškodená XXXXX od obvineného žiadala náhradu škody vo výške 77,-Eur. Obvinený poškodenej škodu v požadovanej sume uhradil poštovou poukážkou zo dňa 16.02.2012, ktorej fotokópia je súčasťou zmieru. 

	Skutočnosť uzavretia zmieru medzi obv. XXXXX a poškodenou XXXXX je zrejmá z písomného zmieru uzatvoreného dňa 16.02.2012 v kancelárii probačného a mediačného úradníka XXXXX

	Z odpisu z registra trestov je zrejmé, že obv. XXXXX doposiaľ nebol súdne trestaný. Zo správ o povesti vyplýva, že obv. XXXXX bol v roku 2008 prejednávaný za porušenie ust. § 7 ods. 2 písm. e) zák. č. 282/2002 Z. z., ktorým sa upravujú niektoré podmienky držania psov, rozhodnutím č. XXXXX mu bola uložená pokuta vo výške 500,-Sk. 

Obvinený vložil dňa 16.02.2012 na účet Okresnej prokuratúry v Žiline XXXXX, sumu 100,-Eur.

	V rámci zmieru uzatvoreného medzi obvineným a poškodenou zo dňa 16.02.2012 bolo dohodnuté, že celá suma je určená štátu na peňažnú pomoc  poškodeným trestnými činmi podľa osobitného zákona.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, na ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybnosti o slobodnosti, vážnosti a určitosti tohto vyhlásenia, nahradil škodu spôsobenú činom, zložil na účet prokuratúry peňažnú sumu určenú konkrétnemu adresátovi na všeobecne prospešné účely a  táto suma nie je zrejme neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru  akou  bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj odôvodnené. Naviac je potrebné poukázať na skutočnosť, že sám obvinený, ako i poškodená, udelili súhlas k takémuto rozhodnutiu prokurátora.

	Na základe uvedeného som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Mária Zajacová
prokurátorka